Pablo Gorostiaga

Pablo Gorostiaga Gonzalez (Laudio, Araba, 1941eko azaroaren 21a) politikaria eta banku-langile ohia da. Hamabi urtez izan zen bere jaioterriko alkate, eta hamahiru urtez Eusko Legebiltzarreko legebiltzarkide (Herri Batasunaren ordezkari 1984tik 1994ra, eta Euskal Herritarrok alderdiaren ordezkari 1998tik 2001era).Pablo Gorostiaga Gonzalez legebiltzarkidearen fitxa, Eusko Legebiltzarraren webgunea. Udalbiltzaren jaiotzan parte hartu zuen, eta Laudioko auzo batzarren sorreran aritu zen, Franco hil osteko urteetan.Txabi ALVARADO: «Pregoilari izatea ere, debekatua», Berria, 2013-08-10.

Egin egunkariarekiko zuen lotura zela kausa 18/98+ auzian zortzi urteko espetxealdira zigortua,«Hamabost urte 'Egin' irakurri eta entzun ezinik», Berria, 2013-07-15. Herrera de La Manchako (Espainia) espetxean zegoen preso, eta ezin izan zuen bere emaztea (Judith Uriarte) ikusi, Uriarte ikusteko baimena beranduegi jaso zuen eta (2013ko irailaren 2an hil zen Judith, gaixoaldi luze baten ondoren).«Judith Uriarte Pablo Gorostiagaren bikotekidea hil da, presoak bisitan joateko aukerarik gabe», Berria, 2013-09-03. «Fallece la esposa de Pablo Gorostiaga sin que este haya podido visitarla», Naiz, 2013-09-03.

Urte hartan bertan, 2013ko abuztuan, bere jaioterriko jaietako pregoilari izendatu zuten Gorostiaga. Gasteizko Monica Basurto epaileak, ordea, bertan behera utzi zuen Laudioko jai batzordearen erabakia. «Gorostiaga pregoilaria izatea terrorismoaren biktimen duintasunaren aurka doa», arrazoitu zuen Carlos Urkijo Espainiako Gobernuaren EAEko ordezkariak, epaitegiari debekua ezartzeko eskatu zionean.Txabi ALVARADO: «Pablo Gorostiaga presoa Laudion pregoilaria izatea debekatu dute», Berria, 2013-08-09.«Laudiok helegitea aurkeztuko du Gorostiaga pregoilari izendatzeko debekuaren kontra», Berria, 2013-08-08.

2015ean atera zen gartzelatik gartzela zigor osoa bete eta gero.

 Erreferentziak 

Kategoria:Arabako politikariak
Kategoria:Eusko Legebiltzarreko legebiltzarkideak II. legegintzaldian
Kategoria:Laudioko alkateak
Kategoria:Arabako alkateak
Kategoria:Euskal Herriko alkateak
Kategoria:Herri Batasuneko politikariak
Kategoria:18/98ko auzipetuak
Kategoria:Laudioarrak
Kategoria:Eusko Legebiltzarreko legebiltzarkideak III. legegintzaldian
Kategoria:Eusko Legebiltzarreko legebiltzarkideak IV. legegintzaldian
Kategoria:Eusko Legebiltzarreko legebiltzarkideak VI. legegintzaldian
Kategoria:Dena da ETA